Як дасцiпна заўважыў нязменны дырэктар дырэкцыi Мiжнароднага фестывалю мастацтваў “Славянскi базар у Вiцебску” Радзiвон Бас, па вялiкiм рахунку, гэта нават не 18-ы, а 20-ы па лiку песенны i музычны форум. Чамусьцi цяпер мала хто ўспамiнае, што падмуркам слыннай фiесты былi два усесаюзныя конкурсы-фестывалi польскай песнi яшчэ ў часы былога СССР, яшчэ з 1988 года. З тагачаснага немаўляцi вырас цяперашнi гiгант пад назвай “Славянскi базар”.